b'\n_START_ARTICLE_\nNikita Ilji\xc4\x8d Tolstoj\n_START_SECTION_\n\xc5\xbdivljenje\n_START_PARAGRAPH_\nPravnuk Leva Tolstojeva in vnuk drugega sina pisatelja Ilja Lvovi\xc4\x8da Tolstoja, sin Ilja Ilji\xc4\x8da Tolstoja (1897\xe2\x80\x941970). Po vrnitvi iz emigracije je bil docent MGU, avtor prvega srbohrva\xc5\xa1kega-ruskega slovarja v Sovjetski zvezi._NEWLINE_Rodil se je v emigraciji v Kraljevini Srbov, Hrvatov in Slovencev, obiskoval emigratsko \xc5\xa1olo. Od 1941-1944 je bil udele\xc5\xbeenec partizanskega odpora v Srbiji, od 1944-1945 pa je slu\xc5\xbeil v rde\xc4\x8di armadi med drugo svetovno vojno. Leta 1945 se je skupaj s star\xc5\xa1i preselil v Sovjetsko zvezo in za\xc4\x8del \xc5\xa1tudirati na filozofski fakulteti\xc2\xa0\xc2\xbbbolgarski jezik z literaturo\xc2\xab. Leta 1954 je diplomiral in 1972 doktoriral z delom\xc2\xa0\xc2\xbbOpyt semanti\xc4\x8deskogo analiza slavjanskoj geografi\xc4\x8deskoj terminologii\xc2\xab. Od 1968 je bil predavatelj na MGU in delal na In\xc5\xa1titutu za slovanske in balkanske \xc5\xa1tudije AN SSSR._NEWLINE_Predlagal je termin\xc2\xa0\xc2\xbbstaroslovanski jezik\xc2\xab\xc2\xa0za splo\xc5\xa1no ime za staro- in cerkvenoslovanski literarni jezik vseh Slovanov. Bil je eden osnovateljev etnolingvistike v sovjetski znanosti. Soustanovil je etnolingvisti\xc4\x8dno \xc5\xa1olo, ki se je opirala na velik material, ki je bil zbran v terenskih raziskavah Polesja (pokrjaina v Belorusiji in Ukrajini). Tolstoj je bil pobudnik slovarja\xc2\xa0\xc2\xbbSlovanske staro\xc5\xbeitnosti\xc2\xab, nadaljeval je \xc4\x8dasopis \xc5\xbdiva Starina (rusko: \xc5\xbdivaja starina)._NEWLINE_V zadnjih letih \xc5\xbeivljenja je bil glavni urednik \xc4\x8dasopisa\xc2\xa0\xc2\xbbVoprosy jazykoznanija\xc2\xab\xc2\xa0(slov. Jezikoslovna vpra\xc5\xa1anja). Umrl je po te\xc5\xbeki bolezni 27. junija 1996 v Moskvi. Pokopan je na dru\xc5\xbeinskem pokopali\xc5\xa1\xc4\x8du Tolstejevih v vasi Ko\xc4\x8daki.\n_START_SECTION_\nDru\xc5\xbeina\n_START_PARAGRAPH_\nPoro\xc4\x8den je bil s Svetlano Tolsto, etnologinjo in filologinjo-slavistko. Rodili sta se jima dve h\xc4\x8deri, Marfa Tolsta, ki je prav tako lingvistka in sodelavka In\xc5\xa1tituta za slovanske znanosti RAN in Ana Tolsta, ki je televizijska voditeljica znana kot Fjokla Tolsta.'